Abdelhamid Abaaoud

Abdelhamid Abaaoud (arabisk: عبد الحميد عبود; født 8. april 1987 i Molenbeek-Saint-Jean i Brussel hovedstadsregion i Belgia; død 18. november 2015 i Saint-Denis i Frankrike), kjent også under kampnavnene Abou Omar al-Baljīkī og Abou Omar el-Belgiki (belgieren) og Abou Omar (Al-)Soussi, var en belgisk islamistisk terrorist av marokkansk slektsbakgrunn innen terrororganisasjonen ISIL (Daesh). Han regnes blant annet som planlegger av terrorangrepene den 13. november 2015 i Paris.


== Liv og virke ==


=== Bakgrunn ===
Abaaoud var en av seks barn og var sønn av Omar Abaaoud, en butikkeier som stammet fra området Sous i Marokko og som innvandret til Belgia i 1975. Hans oppvekstmiljø var Molenbeek, et sted der radikal salafisme var sterk blant noen unge muslimer. Han gikk på eliteskolen Collège Saint-Pierre i Uccle, sammen med barn fra noen av den belgiske hovedstadens rikeste familier, i minst ett år.I 2010 satt han fengslet i Saint-Gilles for tyveri. I 2013 rekrutterte han sin da 13 år gamle bror Younes til å komme med ham i Syria. De dro avsted den 19. januar 2014, noe som han ble dømt for (barnekidnapping). Han var tidligere også blitt dømt for ran.
Abaaoud og Salah Abdeslam var i samme fengsel samtidig mens de begge bodde i Belgia.


=== Terrorisme ===
Han sluttet seg til ISIL i 2013. Han dukket opp i en rekke av terrorgruppens propagandavideoer, blant annet der han lempet lik, og også med sin lillebror som holdt våpen i hendene. I januar 2015, kort etter angrepet på Charlie Hebdo i Paris, kom Abaaoud fra Syria til Belgia som leder for en tremanns jihadistcelle, for å utføre angrep der. De aktet å angripe aviskiosker som solgte  Charlie-Hebdo, med det belgiske politi forpurret forehavendet. Innen de kunne sette i verk noe, ble deres gjemnested i Verviers stormet 15. januar 2015 av politiet. De to terroristene som var i leiligheten, ble drepr. Abaaoud var ikke tilstede, og kunne flykte via Hellas til Syria. Han gav et intervju til propakandamagasidet Dabiq i februar om cellens planer.Abdelhamid Abaaoud ble så i sitt fravær dømt av en belgisk domstol i slutten av juli 2015 til tyve års fengsel for rekruttering av fremmedkrigere til ISIL. Dommeren betegnet han som den viktigste ISIL-rekrutterer i Belgia.
Kontraterrorfolk var av den formening at han stod den såkalte kalif Abu Bakr al-Bagdadi nær, og var bindeledd mellom ISIL-lederskapet i Syria og terrorceller i Europa.Myndighetene formodet at Abdelhamid Abaaoud også stod bak et mislykket angrep på et hurtigtog i august 2015. Ifølge den franske innenriksminister Bernard Cazeneuve var det i Frankrike blitt lett etter Abaaoud i lengre tid, ettersom han skal ha vært involvert i planleggingen av seks angrep våren 2015; blant annet skulle man i april angripe den katolske kirke Saint-Cyr-Sainte-Julitte i Paris-forstaden Villejuif.
Etter angrepene i Paris i november 2015 meldte den franske fjensynskanal France 2 at franske militærfly noe tidligere hadde bombet en ISIL-bunker i Ar-Raqqa i Syria i håp om at Abaaoud var der. 
Le Monde meddelta at den franske islamist Reda Hame skulle ha fått 2000 euro av Abdelhamid Abaaoud for å ramme «lette mål som for eksempel en konsertsal» for å drepe så mange som mulig - dette skal han ha sagt under politiavhør i august.Den 18. november 2015 ble Abaaoud drept under en politirazzia i parisiske forstad Saint-Denis. Han ble truffet av flere kuler og av granatsplinter, og ble deretter identifisert med fingeravtrykk.


== Referanser ==